ฮั่งเส็งปิดลบ 188.07 จุด วิตกความสัมพันธ์จีน-สหรัฐตึงเครียด
ฮั่งเส็งปิดลบ 188.07 จุด วิตกความสัมพันธ์จีน-สหรัฐตึงเครียด
19 ธ.ค. 2559

ตลาดหุ้นฮ่องกงปิดวันนี้ปรับตัวลดลง โดยดัชนีฮั่งเส็งลดลง 188.07 จุด หรือ 0.85% ปิดวันนี้ที่ 21,832.68 จุด เนื่องจากความวิตกกังวลเกี่ยวกับความสัมพันธ์ระหว่างจีนและสหรัฐ หลังเรือรบของจีนได้ยึดโดรนสำรวจใต้ทะเลของสหรัฐในทะเลจีน
นอกจากนี้ ภาวะการซื้อขายส่วนหนึ่งยังได้รับแรงกดดันจากการอ่อนแรงลงของตลาดหุ้นสหรัฐเมื่อวันศุกร์ หลังจากที่กระทรวงพาณิชย์สหรัฐเปิดเผยว่า ตัวเลขการเริ่มต้นสร้างบ้านร่วงลง 18.7% ในเดือนพ.ย. สู่ระดับ 1.09 ล้านยูนิต ซึ่งย่ำแย่กว่าที่นักวิเคราะห์คาดว่าตัวเลขการเริ่มต้นสร้างบ้านจะลดลงสู่ระดับ 1.23 ล้านยูนิต ส่วนการอนุญาตก่อสร้างบ้านลดลง 4.7% ในเดือนพ.ย.